Neuvoston asetus (ETY) N:o 3438/92, annettu 23 päivänä marraskuuta 1992, Kreikasta peräisin olevien tiettyjen tuoreiden hedelmien ja vihannesten kuljetusta koskevista erityistoimenpiteistä



Virallinen lehti nro L 350 , 01/12/1992 s. 0001 - 0002

Suomenk. erityispainos Alue 3 Nide 46 s. 0045

Ruotsink. erityispainos Alue 3 Nide 46 s. 0045



NEUVOSTON ASETUS (ETY) N:o 3438/92, annettu 23 päivänä marraskuuta 1992, Kreikasta peräisin olevien tiettyjen tuoreiden hedelmien ja vihannesten kuljetusta koskevista erityistoimenpiteistä EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ja erityisesti sen 43 artiklan 2 kohdan, ottaa huomioon komission ehdotuksen(), ottaa huomioon Euroopan parlamentin lausunnon(), sekä katsoo, että tilapäisestä korvauksesta Kreikasta lähtöisin olevien tiettyjen tuoreiden hedelmien ja vihannesten kuljetuksille Jugoslavian tilanteen vuoksi 25 päivänä helmikuuta 1992 annetulla neuvoston asetuksella (ETY) N:o 525/92() otetaan käyttöön taloudellinen korvaus vuonna 1991 hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72() 1 artiklassa tarkoitettujen hedelmien ja vihannesten lähetyksille kylmäautoilla tai -vaunuilla Kreikasta johonkin muuhun jäsenvaltioon, lukuun ottamatta Italiaa, entisen Jugoslavian tilanteen jatkumisen vuoksi ei vaikuta kovin todennäköiseltä maantie- tai rautatiekuljetusten osalta palata takaisin tavanomaiseen käytäntöön läheisessä tulevaisuudessa; tämän vuoksi olisi jatkettava tilapäisen avustuksen antamista kyseisille toimijoille kunnes tilanne palautuu ennalleen, ja olisi annettava tilapäistä erityishyvitystä asetuksen (ETY) N:o 1035/72 1 artiklassa tarkoitettujen ja Kreikasta peräisin olevien hedelmien ja vihannesten lähetyksiin kylmäautoilla, -laivoilla tai -vaunuilla tästä jäsenvaltiosta muihin jäsenvaltioihin, lukuun ottamatta Italiaa, Espanjaa ja Portugalia, ON ANTANUT TÄMÄN ASETUKSEN: 1 artikla Tässä asetuksessa säädetyillä edellytyksillä myönnetään tilapäistä erityishyvitystä asetuksen (ETY) N:o 1035/72 1 artiklassa tarkoitettujen ja Kreikasta peräisin olevien tuoreiden hedelmien ja vihannesten lähetyksiin kylmäautoilla, -laivoilla tai -vaunuilla kyseisestä jäsenvaltiosta muihin jäsenvaltioihin, lukuun ottamatta Italiaa, Espanjaa ja Portugalia. 2 artikla 1. Tilapäistä erityishyvitystä maksetaan vuosina 1992 ja 1993, mikäli entisen Jugoslavian alueella vallitseva tilanne ei salli perinteisten maantie- ja rautatiereittien käyttöä tämän alueen läpi 1 artiklassa tarkoitettujen hedelmien ja vihannesten kaupan pitämiseksi. 2. Tilapäisen erityishyvityksen määrä määritellään niin, että se kattaa 1 kohdassa tarkoitetusta tilanteesta johtuvat kuljetuksen lisäkustannukset. Se voidaan vahvistaa kiinteästi. 3. Tilapäinen erityishyvitys maksetaan lähettäjälle, kun tämä on esittänyt toimivaltaisille viranomaisille hyvityksen maksamiseen oikeuttavat asiakirjat. 4. Hyvityshakemuksen viimeistä jättöpäivää seuraavan kolmen kuukauden aikana komissio jättää neuvostolle kertomuksen tässä asetuksessa ja asetuksessa (ETY) N:o 525/92 säädettyjen toimenpiteiden kustannuksista. 3 artikla Tämän asetuksen soveltamista koskevat yksityiskohtaiset säännöt ja erityisesti: P päivämäärä, josta alkaen tilapäistä erityishyvitystä ei enää makseta, P tilapäisen erityishyvityksen määrät ja P edellä 2 artiklan 3 kohdassa tarkoitetut asiakirjat annetaan asetuksen (ETY) N:o 1035/72 33 artiklassa säädetyn menettelyn mukaisesti. 4 artikla Tässä asetuksessa säädettyjä toimenpiteitä pidetään maatalousmarkkinoiden vakauttamiseen tarkoitettuina interventioina yhteisen maatalouspolitiikan rahoituksesta 21 päivänä huhtikuuta 1970 annetun neuvoston asetuksen (ETY) N:o 729/70() 3 artiklan mukaisesti. Ne rahoittaa Euroopan maatalouden ohjaus- ja tukirahaston (EMOTR:n) tukiosasto. 5 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä tammikuuta 1992. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 23 päivänä marraskuuta 1992. Neuvoston puolesta Puheenjohtaja D. CURRY () EYVL N:o L 94, 28.4.1970, s. 13. Asetus sellaisena kuin se on viimeksi muutettuna asetuksella (ETY) N:o 2048/88 (EYVL N:o L 185, 15.7.1988, s. 1). () EYVL N:o C 222, 29.8.1992, s. 12 () Lausunto on annettu 20 päivänä marraskuuta 1992. () EYVL N:o L 58, 3.3.1992, s. 1 () EYVL N:o L 118, 20.5.1972, s. 1. Asetus sellaisena kuin se on muutettuna viimeksi asetuksella (ETY) N:o 1156/92 (EYVL N:o L 122, 7.5.1992, s. 3).